Aeg: 23.07.11 - 30.07.11  Kes: Haanja vald  Kus: Haanjamaa  Hind: 5 eurot, lapsed tasuta  Kontakt: Ivi Rausi  Haanja valla kultuuritöö juht  ivi.rausi@gmail.com  +372 5305 4164  www.savvusann.ee ja www.haanja.eu  Info: Haanjamaa on üks haruldane nurgake Eestimaal, kus traditsiooniline suitsusaun on ikka veel oma tavade, tarkuste ning tervistava mõjuga inimeste igapäevaelu oluliseks osaks. Haanjamaa suitsusauna omanikud on uhked oma saunade üle ja soovivad jagada oma saunaelamusi, uskumusi, kombeid, oskusi ja teadmisi kõigi huvilistega. Ikka selleks, et sel moel edasi kanda põliseid traditsioone.    Haanjamaa saunaomanikud võõrustavad 23.-30. juulini toimuval Haanjamaa suitsusauna nädalal pärimuse ning saunakultuuri huvilisi pereti ja sõpruskonniti.    Suitsusauna nädalat ilmestav akustiline muusika selle loomulikus keskkonnas, saab näha saunafilme, osaleda suitsusauna töötubades ja õppida ise suitsusaunas liha suitsutama.    Suitsusauna nädala täpsem ja arenev kava on juunist kodulehtedel www.savvusann.ee ja www.haanja.eu.    Saunapäevad on 23. ja 30. juulil. Iga sel päeval avatud Haanjamaa saun võõrustab ühte saunaseltskonda. Kahel laupäeval saab kokku saunatada 80-90 saunasõpra. Koos pererahvaga saab külaline saunaga seotud töid-toimetusi teha, sest igal suitsul uma lugu, uma tegu, uma tava ja uma mekk. Mõne sauna juurde on oodata kohalikke muusikuid koos laulmiseks (pillid kaasa!). Lõunatoit valmistatakse saunaperega koos: lihtne tervislik kohalik ja saunapere  traditsioonide kohane. Toimeka päeva südameks on saunamõnu. Puhtaks ja helgeks saab nii ihu kui hing.    Saunadesse ja töötubadesse saab kirja panna "kes ees, see mees" põhimõttel kirjutades eda@mooska.eu või helistades telefonil +372 503 2341 , Eda Veeroja. Anna oma huvist juba täna teada.    Osalemistasu €5 osalejalt (lapsed tasuta!) tasutakse ettemaksuna (arve alusel) nädala jooksul kindla saunahuvi kinnituseks.    Majutamine on läbirääkimisel sauna omanikega, sest sauna pakkuvad  pered ei ole turismitalud. Infot ööbimisvõimaluste kohta.